בפעילות אכיפת תנועה שנערכה אמש בגזרת היישוב תל שבע נמסרו 74 דוחות תנועה במאפייני בריונות דרך. בוצעו 3 שימועים על אתר. הושבתו 2 כלי רכב בגרירה.
במהלך הפעילות נוקב צמיג ניידת בשעת רישום דו”ח תנועה. פרטי החשוד ידועים ונעשות פעולות לאיתורו ומעצרו. באירוע אחר נצפה צעיר רוכב על אופנוע. הנהג עוכב והתברר כי הוא בלתי מורשה לסוג רכב זה. בוצע שימוע על אתר והחל הליך תעבורתי. האופנוע הושבת בגרירה.
“משטרת ישראל רואה בחומרה את האירוע בו נוקב צמיג ניידת, זהותו של החשוד אשר מצוי בבריחה ידועה ואנו פועלים בכל הכלים על מנת לאתרו. פעילות אכיפת חוקי התעבורה הזו הנה חלק ממגוון פעילויות משטרתיות למען משתמש הדרך הנורמטיבי שומר החוק והיא תמשך בגזרה זו ובגזרות אחרות ככל שתדרש.”, נמסר מהמשטרה.